
ΑΠΟΣΠΑΣΜΑ                        

Από το πρακτικό της με αριθ. 25ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 313/2026
Στην Λευκάδα σήμερα  στις 04 του μηνός Αυγούστου του έτους  2026,  ημέρα Τρίτη  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 21034/31.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 18ου θέματος της Η.Δ.

Η κ. Μαργέλη Μαρία αποχώρησε πριν την συζήτηση του 13ου θέματος της Η.Δ. 
Τέθηκαν για συζήτηση έξι (6) θέματα Εκτός Ημερήσιας Διάταξης.
ΘΕΜΑ 6ο: «Απόφαση Δ.Ε. για ορισμό καταβολής αντιτίμου  για παραχώρηση της αθλητικής εγκατάστασης δημοτικό στάδιο «ΠΛΑΤΩΝ ΓΡΗΓΟΡΗΣ»  για διεξαγωγή  εκδηλώσεων».
                                            Εισηγήτρια: Μαργέλη Μαρία, Πρόεδρος Επιτροπής
Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κ.Μαργέλη Μαρία, η οποία  έθεσε υπόψη των μελών της Επιτροπής, τα εξής:
Έχοντας  υπόψη:

- Τις διατάξεις  του ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α'87), όπως ισχύει.

- Τις διατάξεις του ν. 2725/1999 ΦΕΚ Α/121/17-6-1999 σχετικά με κατηγοριοποίηση, αδειοδότηση κ.λπ αθλητικών εγκαταστάσεων

-Την αριθμ. 207/2015 απόφαση Δ.Σ. σχετικά με Κανονισμό Λειτουργίας Αθλητικών εγκαταστάσεων.

- Τις διατάξεις του άρθρου 19 παραγρ. 1 του Β.Δ. 24.9.1958 

-το αριθμ. 7294/2026 έγγραφο παραχώρησης χρήσης του δημοτικού σταδίου «ΠΛΑΤΩΝ ΓΡΗΓΟΡΗΣ» για πραγματοποίηση ψυχαγωγικής εκδήλωσης-συναυλία.
Με τον Κανονισμό Λειτουργίας των Αθλητικών εγκαταστάσεων  του Δήμου ρυθμίζονται θέματα λειτουργίας και διαχείρισης των δημοτικών υπαίθριων και κλειστών αθλητικών εγκαταστάσεων. Επιπλέον ρυθμίζεται ο τρόπος παραχώρησης  σε αθλητικούς συλλόγους και ιδιώτες . 

Οι αθλητικές εγκαταστάσεις παρέχονται δωρεάν σε αθλητικούς συλλόγους και σωματεία του δήμου και στο κοινό ως χώροι προπόνησης, διεξαγωγής αγώνων πρωταθλήματος - ερασιτεχνικού και επαγγελματικού- και γενικότερα ως χώροι προαγωγής  του αθλητισμού όλων των ηλικιών. 

Εκτός των ανωτέρω, σύμφωνα με τον Κανονισμό Λειτουργίας  οι αθλητικοί χώροι δύναται να παραχωρούνται, πέραν των δραστηριοτήτων που προάγουν τον αθλητισμό, σε Νομικά πρόσωπα, φορείς ή ιδιώτες και για τη διοργάνωση πολιτιστικών, ψυχαγωγικών, επιστημονικών συνεδριακών κ.λπ εκδηλώσεων με την καταβολή αντιτίμου, η οποία θα καλύπτει τουλάχιστον τα λειτουργικά έξοδα του διαστήματος παραχώρησης κάθε χώρου άθλησης.
Σε όλες τις περιπτώσεις παραχώρησης τηρούνται αυστηρά από τους χρήστες οι διατάξεις του Κανονισμού για την προστασία και ασφάλεια των παραχωρούμενων αθλητικών εγκαταστάσεων.

Ο Δήμος Λευκάδας με το αριθμ. 7294/2026 έγγραφό του παραχώρησε την χρήση του δημοτικού σταδίου «ΠΛΑΤΩΝ ΓΡΗΓΟΡΗΣ» σε ιδιωτική επιχείρηση για τη διεξαγωγή εκδήλωσης –συναυλίας  την 13-8-2026. Η είσοδος στην εκδήλωση θα γίνει με αντίτιμο (εισιτήριο), ως εκ τούτου και επειδή ο Δήμος δύναται να παραχωρεί τις αθλητικές του εγκαταστάσεις  και συγκεκριμένα το δημοτικό στάδιο «ΠΛΑΤΩΝ ΓΡΗΓΟΡΗΣ» για διεξαγωγή ψυχαγωγικών εκδηλώσεων
Εισηγούμαι  

την έγκριση ορισμού καταβολής αντιτίμου  ύψους δύο χιλιάδων (2.000,00)  ευρώ για παραχώρηση της αθλητικής εγκατάστασης δημοτικό στάδιο «ΠΛΑΤΩΝ ΓΡΗΓΟΡΗΣ» σε Νομικά πρόσωπα, φορείς ή ιδιώτες  για τη διοργάνωση πολιτιστικών, ψυχαγωγικών, επιστημονικών, συνεδριακών κ.λπ εκδηλώσεων με εισιτήριο.  Το ποσό θα κατατίθεται σε τραπεζικό λογαριασμό του Δήμου Λευκάδας πριν την διεξαγωγή της εκδήλωσης.

Η Επιτροπή μετά από διαλογική συζήτηση λαμβάνοντας υπόψη

                            1.την ανωτέρω εισήγηση

2.τις δ/ξεις  των άρθρων 139 έως 147 του Ν. 5314/2026

3.τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ ΟΜΟΦΩΝΑ
την έγκριση ορισμού καταβολής αντιτίμου  ύψους δύο χιλιάδων (2.000,00)  ευρώ για παραχώρηση της αθλητικής εγκατάστασης δημοτικό στάδιο «ΠΛΑΤΩΝ ΓΡΗΓΟΡΗΣ» σε Νομικά πρόσωπα, φορείς ή ιδιώτες  για τη διοργάνωση πολιτιστικών, ψυχαγωγικών, επιστημονικών, συνεδριακών κ.λπ εκδηλώσεων με εισιτήριο.  Το ποσό θα κατατίθεται σε τραπεζικό λογαριασμό του Δήμου Λευκάδας πριν την διεξαγωγή της εκδήλωσης.

                
Η απόφαση αυτή πήρε αύξοντα αριθμό: 313/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

σελ. 26

